CELEX: 22009D0146
Language: bg
Date: 2009-12-04 00:00:00
Title: Решение на Съвместния комитет на ЕИП № 146/2009 от 4 декември 2009 година за изменение на приложение XVII (Интелектуална собственост) към Споразумението за ЕИП

11.3.2010   
            
            
               BG
            
            
               Официален вестник на Европейския съюз
            
            
               L 62/43
            
         РЕШЕНИЕ НА СЪВМЕСТНИЯ КОМИТЕТ НА ЕИП
   № 146/2009
   от 4 декември 2009 година
   за изменение на приложение XVII (Интелектуална собственост) към Споразумението за ЕИП
   СЪВМЕСТНИЯТ КОМИТЕТ НА ЕИП,
   като взе предвид Споразумението за Европейското икономическо пространство, изменено с Протокола за адаптиране на Споразумението за Европейското икономическо пространство, наричано по-нататък „Споразумението“, и по-специално член 98 от него,
   като има предвид, че:
   
               (1)
            
            
               Приложение XVII към Споразумението беше изменено с Решение на Съвместния комитет на ЕИП № 56/2007 от 8 юни 2007 г. (1)
               
            
         
               (2)
            
            
               Директива 2008/95/ЕО на Европейския парламент и на Съвета от 22 октомври 2008 г. за сближаване на законодателствата на държавите-членки относно марките (кодифицирана версия) (2) трябва да се включи в Споразумението.
            
         
               (3)
            
            
               Директива 2008/95/ЕО отменя Директива 89/104/ЕИО на Съвета (3), която е включена в Споразумението и която следва да бъде отменена от Споразумението,
            
         РЕШИ:
   Член 1
   Приложение XVII към Споразумението се изменя, както следва:
   
               1.
            
            
               Текстът на точка 4 (Директива 89/104/ЕИО на Съвета) се заличава.
            
         
               2.
            
            
               След точка 9ж (Директива 2006/115/ЕО на Европейския парламент и Съвета) се създава следната точка:
               
                           „9з.
                        
                        
                           
                              32008 L 0095: Директива 2008/95/ЕО на Европейския парламент и на Съвета от 22 октомври 2008 г. за сближаване на законодателствата на държавите-членки относно марките (кодифицирана версия) (ОВ L 299, 8.11.2008 г., стр. 25).
                           За целите на настоящото Споразумение разпоредбите на директивата се четат със следните адаптации:
                           
                                       а)
                                    
                                    
                                       в член 3, параграф 2 терминът „правото за марките“ се разбира като правото за марките, приложимо в договарящата се страна;
                                    
                                 
                                       б)
                                    
                                    
                                       в член 4, параграф 2, буква а), точка i), параграф 2, буква б) и параграф 3, член 9 и член 14 разпоредбите, засягащи марката на Общността не се прилагат за държавите от ЕАСТ, освен ако марката на Общността ги обхваща.“
                                    
                                 
                     
         Член 2
   Текстовете на Директива 2008/95/ЕО на исландски и норвежки език, които ще бъдат публикувани в притурката за ЕИП към Официален вестник на Европейския съюз, са автентични.
   Член 3
   Настоящото решение влиза в сила на 5 декември 2009 г., при условие че всички нотификации, предвидени в член 103, параграф 1 от Споразумението, са внесени в Съвместния комитет на ЕИП (4).
   Член 4
   Настоящото решение се публикува в раздела за ЕИП и в притурката за ЕИП към Официален вестник на Европейския съюз.
   
      Съставено в Брюксел на 4 декември 2009 година.
      
         
            За Съвместния комитет на ЕИП
         
         
            Председател
         
         Oda Helen SLETNES
      
   
   
      (1)  ОВ L 266, 11.10.2007 г., стр. 17.
   
      (2)  ОВ L 299, 8.11.2008 г., стр. 25.
   
      (3)  ОВ L 40, 11.2.1989 г., стр. 1.
   
      (4)  Без отбелязани конституционни изисквания.